LEES IN Afrikaans Albanees Amharies Arabies Armeens Bulgaars Cebuano Chichewa Chitonga Deens Duits Efik Engels Esties Ewe Fidjiaans Fins Frans Georgies Grieks Hebreeus Hiligaynon Hongaars Ibo Iloko Indonesies Italiaans Japannees Kantonnese Chinees (Tradisioneel) Kantonnese Chinees (Vereenvoudig) Kinyarwanda Kirgisies Kirundi Koreaans Kroaties Lingala Litaus Malgassies Maltees Mandarynse Chinees (Tradisioneel) Mandarynse Chinees (Vereenvoudig) Masedonies Mianmees Nederlands Noors Oekraïens Pangasinaans Pools Portugees (Brasilië) Roemeens Russies Sepedi Serwies (Cyrillies) Serwies (Romeins) Silozi Singalees Slowaaks Sloweens Spaans Suid-Sotho (Lesotho) Swahili Swahili (Kongo) Sweeds Tagalog Tahitiaans Thai Tigrinya Tsjeggies Tsonga Tswana Turks Twi Viëtnamees Xhosa Zulu
"Stof is jy en tot stof sal jy terugkeer."—Genesis 3:19.
Party glo aan lewe in 'n hiernamaals—die hemel, hel, vaevuur of limbus. Sommige meen dat hulle as 'n ander lewensvorm hergebore sal word. En diegene wat godsdiensidees verwerp, glo dat die dood eenvoudig die einde van 'n mens se bestaan is.
Prediker 9:10 sê: "Daar is geen werk of beplanning of kennis of wysheid in Sjeool, die plek waarheen jy gaan nie." Die Bybel verduidelik ook wat met mense sowel as diere gebeur wanneer hulle sterf. Dit sê: "Almal gaan na een plek. Hulle is almal uit die stof, en hulle keer almal na die stof terug."—Prediker 3:20.
"Sy gees gaan uit, hy keer terug na sy grond; op daardie dag vergaan sy gedagtes." —Psalm 146:4.
Baie is geleer dat 'n mens se ondervindinge in die hiernamaals afhang van wat hy gedoen het terwyl hy op die aarde gelewe het. As hy goeie dinge gedoen het, sal sy beloning ewige saligheid wees; as hy sleg was, sal sy lot ewige foltering wees. Daar word beweer dat mense ná hulle dood van sonde gereinig moet word voordat hulle in God se teenwoordigheid toegelaat sal word. Diegene wat nie gereinig word nie, sal na bewering nooit hierdie vreugde smaak nie.
Die dooies ondervind nie vreugde of foltering nie. Trouens, aangesien hulle van niks bewus is nie, kan hulle hoegenaamd niks ondervind nie; hulle kan die lewendes ook nie help of kwaad aandoen nie. Prediker 9:5, 6 sê: "Die lewendes is daarvan bewus dat hulle sal sterf; maar wat die dooies betref, hulle is bewus van hoegenaamd niks . . . Ook hulle liefde en hulle haat en hulle jaloesie het reeds vergaan, en hulle het tot onbepaalde tyd geen deel meer aan enigiets wat onder die son gedoen moet word nie."
"As 'n man sterf, kan hy weer lewe? Al die dae van my dwangarbeid sal ek wag, totdat my verligting kom."—Job 14:14.
Baie glo dat daar geen hoop is vir iemand wat in die hel is nie. Mense word na bewering vir ewig in die hel gefolter. Maar diegene wat in die vaevuur is, verkry na bewering eers hemelse saligheid nadat hulle deur vuur van hulle sondes gereinig is.
^ par. 14 Kyk gerus vir meer inligting oor die opstanding na hoofstuk 7 van die boek Wat leer die Bybel werklik?, uitgegee deur Jehovah se Getuies.